**PREDLOGE ZA DELO NA AKTIVIH**

**1. RAZMISLEK**

V celotnem aktivu (npr. brainstorming – poskrbite, da so vsi vključeni) se pogovorite o naslednjih vprašanjih. Vodje aktivov zapišite skupni konsenz pri vsakem vprašanju.

|  |  |
| --- | --- |
| **Vprašanje** | **Konsenz aktiva** |
| 1. Kako se želim na šoli počutiti? |  |
| 2. Kakšne šole si želimo? |  |
| 3. Kaj je nam kot učiteljem pomembno na vzgojnem področju? |  |
| 4. Katere so tiste dejavnosti, ki jih želimo izvajati na šoli? |  |
| 5. Kaj pomeni, da so učenci uspešni? |  |
| 6. Kako lahko dosežemo, da bodo učenci uspešni (konkretno – v sklopu razrednih ur bomo dali poudarek na postavljanje ciljev)? |  |
| 7. Kako oz. s katerimi dejavnostmi, aktivnostmi lahko dosežemo višjo stopnjo spoštovanja na naši šoli? |  |
| 8. Ali je cilj naše šole celostni osebnostni razvoj otroka? |  |
| 9. Ali smo pripravljeni vztrajati pri stvareh, ki se jih bomo dogovorili (tudi če se ne skladajo z mojimi osebnimi prepričanji ali vrednotami)? |  |

**2. LASTNA REFLEKSIJA**

Vodja aktiva naj vse učitelje spodbudi k razmišljanju o naslednjih vprašanjih. Priporočam, da vsak učitelj odgovore zapiše na list. Ta razmišljanja so osebne narave in se ne bodo delila z drugimi. Vodje aktivov, prosim, to poudarite. Naj razmišljajo kritično in bodo iskreni do sebe.

|  |
| --- |
| 1. Katere so moje vrednote? |
| 2. Katere moje vrednote sovpadajo s šolskimi vrednotami (znanje, odgovornost, spoštovanje, medosebni odnosi in ustvarjalnost)? |
| 3. Ali sem učencem dober zgled?Opora: sem do sodelavcev spoštljiv, izbiram primerne besede, s starši se pogovarjam v 'normalnem' tonu, ne kričim, ne vsiljujem svoje volje, na hodniku pozdravljam učence in sodelavce, se ne razburjam vpričo otrok, ko preberem vzburjajočo novico, rešujem probleme individualno in uporabljam jaz stavke, …  |
| 4. Ali učence spoštujem in pazim na komunikacijo z njimi (opora: Ali bi učencu to rekel tudi, če bi ob njem stal njegov starš ali ravnateljica)? |
| 5. Ali vem, kaj je moja odgovornost na šoli? |
| 6. Kako komuniciram z ostalimi zaposlenimi na šoli (tudi s hišnikom, čistilko)? |
| 7. Ali je moj cilj biti všečen učencem in staršem (da sem učencem všeč, uporabljam preveč metod, ki so otrokom všeč, skoraj ne uporabljam tistih, ki jim niso; imam tudi na privat profilih družabnih omrežij dodane učence in starše; učencem spuščam standarde, da dobijo dobre ocene; z učenci se v času pouka pogovarjam o temah, na katere me napeljujejo,…)? Seveda te primeri ne veljajo, če se to dogaja vsake toliko.  |
| 8. Kaj počnem v smeri, da bi se vsi na šoli, vključno z mano, dobro počutili? |

**3. SKUPNE VREDNOTE**

V celotnem aktivu določite 5 vrednot, ki so konsenz aktiva. Te zapišite v tabelo spodaj in jih posredujte timu za vzgojni načrt. Priporočamo metode brainstorming, anketa, Mentimeter in podobno.

|  |  |  |
| --- | --- | --- |
|  |  |  |
|  |  |  |

**4. IZBOR PODANIH VREDOT**

Izmed naštetih vrednot s krepko označenim besedilom označite 5 vrednot, ki so po mnenju vašega aktiva trenutno najbolj pomembne za našo šolo.

|  |  |  |  |
| --- | --- | --- | --- |
| znanje | spoštovanje | odgovornost | medosebni odnosi |
| duševno znanje | skupnost | skrb zase | identiteta |
| strpnost | sočutje | pravičnost | ustvarjalnost |
| delovne navade | varnost | sprejetost | poštenost |
| solidarnost | ponos | mir | resnica |

**5. PREGLED OBSTOJEČIH DOKUMENTOV**

V aktivu dobro preglejte vzgojni načrt in pripravite predlog izboljšav in ohranitve dobrih idej.

Fokusirajmo se na to, da ne bo vsega preveč in temu ne bomo mogli slediti. Predlog naj vsebuje **3 temeljne dejavnosti**, ki jim bomo sledili. Razmislite o **ukrepih**, ki bi jih bilo smiselno vključiti v nabor.

Razmislite še, katere vzgojne ukrepe bomo na šoli izvajali: mediacija, restitucija, povračilo škode, vzgojni ukrep, vzgojni opomin.

**6. VZGOJNI UKREPI**

Ali je kateri od naštetih vzgojnih ukrepov po mnenju učiteljev v vašem aktivu nesprejemljiv ali nesmislen? Označite ga s krepko in rdečo barvo.

- mediacija (soočenje povzročitelja in žrtve pri manjših prekrških, v procesu storilec zazna stisko žrtve in zna izpostaviti posledice storjenega prekrška)

- vrstniška mediacija: določene učence (npr. – 1 do 2 v vsakem razredu) naučimo osnovnih pravil za mediatorje. Pod nadzorom učitelja bi ta učenec izvajal mediacijo s sošolci.

- restitucija (povzročitelj pri manjših in srednjih prekrških razmišlja o posledicah svojega dejanja in predlaga popravo posledic)

- povračilo škode (poprava posledic svojih dejanj, dela, povezana s prekrškom Primer: učenec v jedilnici meče mandarine na tla in jih pohoja. Povračilo škode: 1 teden dežura z učiteljem v jedilnici in pospravi stole ter mize.)

- svetovanje in usmerjanje (pogovor o ciljih in svojem delu z učitelji ali drugimi strokovnimi delavci šole)

- sprememba sedežnega reda (presesti učenca pri vseh predmetih, npr. v 1. vrsto)

- izdelava seminarske naloge

- ukinitev nekaterih pravic, povezane s statusi ali ugodnostmi izven predpisanih dejavnosti (npr. prepoved udeležbe na ekskurziji, zamrznitev statusa športnika)

- zadržanje na razgovoru po pouku

- začasni odvzem predmeta ali naprave, ki je v šoli prepovedana (npr. pirotehnična sredstva, mobilne naprave, pametne ure) z zagotovitvijo varnosti

- pogostejši razgovori s starši

- prepoved približevanja učencu, ki ga ogroža (v izjemnih primerih)

- drugo:

Ali bi kdo v vašem aktivu izvajal vrstniško mediacijo, če bi jo sprejeli kot ukrep na naši šoli?

|  |
| --- |
| Po aktivu ta dokument oddajte pedagoginji Urši Tomažič po e-naslovu: ursa.tomazic@os-sencur.si do **torka, 9. 5. 2023**. |